مراكز الاصلاح والتاهيل

مراكز الاصلاح والتاهيل الجديده هيا مشروع قومى ضخم اطلقته الدوله المصريه فى اطار استراتيجيتها لتطوير المنظومه العقابيه وتحويلها من مجرد سجون تقليديه لمراكز حديثه بتجمع بين العقوبه واعاده التاهيل. الفكره بتقوم على ان النزيل يقضى فتره العقوبه فى مكان مجهز وادمي، فيه خدمات صحيه ونفسيه وتعليميه وتدريبيه، عشان لما يخرج يقدر يرجع يندمج فى المجتمع.

 الخلفيه 
زمان، كان فى مصر سجون تقليديه كتيره (زى سجن طره، و سجن ابو زعبل، و سجن برج العرب، و سجن العقرب، و سجن القناطر وغيرهم كتير)، السجون دى كانت قديمه ومع مرور السنين بقت غير مناسبه، ومع الضغط السكانى بقى لازم الدوله تعمل نقله نوعيه.
ومن هنا اتجهت الدوله لانشاء مراكز اصلاح وتاهيل جديده بمواصفات عالميه، وده ابتدى يظهر من سنه 2021 لما اتفتح مركز الاصلاح والتاهيل فى وادى النطرون بدل منطقة سجون وادى النطرون وبعدها اتفتحت مراكز اصلاح وتاهيل جديده كتير، واللى بتشرف عليهم النيابه العامه و الامم المتحده.

 الاهداف 
 تحسين الظروف المعيشيه للنزلاء و ماتر معامله ادميه ليهم.
 تاهيل النزيل بدنى ونفسى وفكرى عشان يبقى عضو منتج فى المجتمع بعد خروجه.
 تخفيف الضغط عن السجون القديمه ونقلها بره الكتل السكانيه.
 دمج برامج التعليم ومحو الاميه والتدريب الحرفى جوه فتره العقوبه.

 البنيه التحتيه والخدمات 
مراكز الاصلاح الجديده اتبنت على مساحات ضخمه بره التجمعات السكانيه، زى مراكز وادى النطرون وبدر.
اللى بيميزها:
 عنابر واسعه ونظيفه مجهزه بوسايل تهويه وتكييف.
 مستشفيات داخليه مجهزه بغرف عمليات ووحدات عنايه مركزه.
 مدارس وفصول لمحو الاميه وتعليم النزلاء.
 ورش للتدريب الحرفى زى النجاره والحداده والكهرباء، وكمان زراعه واشغال يدويه.
 ملاعب وصالات رياضيه.
 اماكن للزياره امنه ومكيفه بتراعى الخصوصيه.
 منظومه الكترونيه كامله لمتابعه النزلاء.

 مقارنه بالسجون القديمه 
 العنصر  السجون القديمه  مراكز الاصلاح الجديده الموقع  جوا المدن والكتل السكانيه  بره الكتل العمرانيه، فى مناطق صحراويه او مفتوحه المساحه  ضيقه ومكتظه  مساحات ضخمه بتستوعب اعداد كبيره براحه الخدمات الطبيه  محدوده  مستشفيات متكامله ووحدات عنايه التعليم والتاهيل  ضعيف او محدود  فصول محو اميه، تعليم جامعي، ورش تدريب مهني الرقمنه  غياب شبه كامل  انظمه الكترونيه كامله لمتابعه النزلاء والملفات

 مراكز الاصلاح والتاهيل الحاليه 
 مركز الاصلاح و التاهيل بوادى النطرون.
 مركز الاصلاح و التاهيل فى مدينة بدر.
 مركز الاصلاح والتاهيل بجمصه.
 مركز الاصلاح والتاهيل بالمنيا الجديده.
 مركز الاصلاح و التاهيل فى مدينة 15 مايو.
 مركز الاصلاح و التاهيل بالعاشر من رمضان.
 مركز الاصلاح و التاهيل باخميم الجديده
 جارى انشاء وتطوير مراكز تانيه على مستوى الجمهوريه لاستبدال السجون القديمه.

 الدور الاجتماعى والانسانى 
 تمكين النزلاء من العمل جوه الورش والحصول على دخل.
 اعاده تاهيل المفرج عنهم ودمجهم فى المجتمع ببرامج دعم نفسى ومجتمعى.
 اشراك المجتمع المدنى فى المتابعه والدعم.
 اتاحه فرص للنزلاء للمشاركه فى الصناعات الصغيره والزراعه، واللى بترجع بالنفع على الاقتصاد.

 التقييم الدولى 
منظمات دوليه زى الامم المتحده اشادت بتجربه مراكز الاصلاح الجديده فى مصر، واعتبرتها خطوه مهمه لتطوير حقوق الانسان فى المنظومه العقابيه.

 شوف كمان 
 وزارة الداخليه المصريه
 حقوق انسان
 حقوق المرأه

 مصادر 

مراكز الاصلاح والتاهيل
تصنيف:سجون
تصنيف:سجون مصر